**Lev Predan Kowarski**

Lev Predan Kowarski je študiral filmsko fotografijo na poljski nacionalni filmski, televizijski in gledališki akademiji v Lodžu, kjer je tudi magistriral. Deluje kot direktor fotografije, za svoje delo je prejel številna priznanja, med drugim kar dve nagradi Združenja filmskih snemalcev Slovenije. S kratkim igranim filmom The Right One je bil leta 2019 predstavljen na odprtju programa Directors’ Fortnight na znamenitem festivalu v Cannesu. Za vizualno podobo je poskrbel tudi pri uspešnici Pot v raj, ki je bila na 17. Festivalu slovenskega filma razglašena za najboljši film po izboru občinstva.